43. ΒΑΣΙΛΙΚΟΝ ΔΙΑΤΑΓΜΑ υπ' αριθ. 70 της 28 Ιαν./10 Φεβρ. 1971 (ΦΕΚ Α' 32) Περί ειδικών προσόντων υποψηφίων προς απόκτησιν αποδεικτικών ναυτικής ικανότητος κλάδου προσωπικού γενικών υπηρεσιών. Έχοντες υπ’ όψιν: α)Το άρθρ. 42 του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 «περί Ναυτικού Απομαχικού Ταμείου και προσθήκης ετέρων τινών διατάξεων» (ΦΕΚ 54 Α'). β)Το άρθρ. 34 παρ. 4 (του Κ.Ν.Δ. 2689/1953) «περί διπλωμάτων, πτυχίων και αδειών ναυτικής ικανότητος εν τω Εμπορικώ Ναυτικώ (ΦΕΚ 27 Α'). γ)Το άρθρ. 1του Νόμ. 3141/1955 «περί συστάσεως παρά τω Υ.Ε.Ν. Συμβουλίου Εμπορικού Ναυτικού (ΦΕΚ 43 Α'). δ)Την κατά την συνεδρίασιν της 17/2.10.1970 εκδοθείσαν γνωμοδότησιν του Συμβουλίου Εμπορικού Ναυτικού και ε)Την υπ' αριθ. 844 από 16.11.70 γνώμην του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρ.1.-Τα προς απόκτησιν διπλωμάτων Ραδιοτηλεγραφητών Ε.Ν. απαιτούμενα ειδικά προσόντα καθορίζονται ως κάτωθι: Δια δίπλωμα Ραδιοτηλεγραφητού Α' τάξεως (Ασυρματιστού Α' τάξεως) 1-4.(Καταργήθηκαν από την περιπτ. γ' άρθρ. 6 Π.Δ. 996/1979 (ΦΕΚ Α' 277), κατωτ. αριθ.62). 5.Η κατά τας προηγουμένας παρ. 3 και 4 απαιτουμένη θαλασσία υπηρεσία υπό ειδικότητα Δοκίμου Ασυρματιστού, δύναται ν' αναπληρούται, δι' ισοχρόνου πρακτικής ασκήσεως εις σταθμόν Α/Τ Δημοσίας χρήσεως Ξηράς ή Σταθμόν Αεροσκαφών βεβαιουμένη δια πιστοποιητικού της αρμοδίας Υπηρεσίας. Άρθρ.2.-Τα προς απόκτησιν διπλωμάτων Οικονομικού Αξ/κού Ε.Ν. απαιτούμενα ειδικά προσόντα καθορίζονται ως κατωτέρω: 1.Δια δίπλωμα Οικονομικού Αξιωματικού Α' τάξεως Ε.Ν.: α)Τριετής μετά την απόκτησιν του διπλώματος Οικονομικού Αξιωματικού Β' τάξεως θαλασσία υπηρεσία υπό ειδικότητα οικονομικού Αξιωμ/κού επί πλοίων ολικής χωρητικότητος ανωτέρας των 150 κόρων, και β)Επιτυχής δοκιμασία σε εξετάσεις. Προκειμένου περί υποψηφίων κατόχων πτυχίου Ανωτάτης Σχολής Οικονομικών και Εμπορικών Επιστημών ή Ανωτάτης Βιομηχανικής Σχολής ή Νομικής Σχολής ή Παντείου Ανωτάτης Σχολής, διετής μόνον θαλασσία υπηρεσία μετά την απόκτησιν διπλώματος Οικονομικού Αξιωματικού Β' τάξεως υπό ειδικότητα Οικονομικού Αξ/κού επί πλοίων ολικής χωρητικότητος ανωτέρας των 150 κόρων. 2.Δια δίπλωμα Οικονομικού Αξιωματικού Β' τάξεως Ε.Ν.: α)Τριετής θαλασσία υπηρεσία εκ της οποίας διετής τουλάχιστον υπό ειδικότητα Δοκίμου Οικονομικού, επί πλοίων ολικής χωρητικότητος ανωτέρας των 150 κόρων. β)Απολυτήριον εξαταξίου Γυμνασίου ή Λυκείου γ)Επιτυχής δοκιμασία στις εξετάσεις. Το άρθρ. 2 αντικατεστάθη ως άνω δια του άρθρ. 1 του Π.Δ. 586 της 31 Ιουλ./16 Αυγ. 1978 (ΦΕΚ Α' 125). Δια του άρθρ. 2 του αυτού Δ/τος ετέθη η κάτωθι μεταβατική διάταξις. Μεταβατικαί διατάξεις 1.Οι μέχρι της δημοσιεύσεως του παρόντος κεκτημένοι υπερεξαετή θαλασσίαν υπηρεσίαν Οικονομικού (Λογιστού) επί πλοίων ολικής χωρητικότητος ανωτέρας των 150 κόρων, δικαιούνται εντός εξαμήνου από της δημοσιεύσεως του παρόντος να μετάσχουν εις εξετάσεις προς απόκτησιν διπλώματος Οικονομικού Αξ/κού Β' τάξεως Ε.Ν. εφ’ όσον προσκομίσουν ενδεικτικόν της Γ' τάξεως τουλάχιστον εξαταξίου Γυμνασίου. 2.Το κατά τις διατάξεις του παρόντος άρθρου αποκτώμενον δίπλωμα Οικονομικού Αξ/κού Β' τάξεως, δεν παρέχει το δικαίωμα συμμετοχής εις εξετάσεις προς απόκτησιν του διπλώματος Οικονομικού Αξιωματικού Α' τάξεως. «Άρθρ.3.-Ειδικά προσόντα για το χαρακτηρισμό Δοκίμου Οικονομικού. 1.Οι υποψήφιοι προς απόκτηση διπλώματος Οικονομικού Αξιωματικού Β' τάξης Ε.Ν. χαρακτηρίζονται από την υπηρεσία ναυτικών Μητρώων ως Δόκιμοι Οικονομικοί στο ναυτικό τους Φυλλάδιο, προκειμένου να πραγματοποιήσουν την απαιτούμενη θαλάσσια υπηρεσία από την παρ. 2 του άρθρ. 2 του παρόντος Π.Δ/τος, εφόσον έχουν τα παρακάτω ειδικά προσόντα: α)Απολυτήριο εξαταξίου Γυμνασίου ή Λυκείου β)Αναγνωρισμένο πτυχίο Αγγλικής γλώσσας FIRST CERTIFICATE ή Γαλλικής γλώσσας CERTIFICAT ή ισοτίμου προς αυτό. γ)Επιτυχής δοκιμασία στις εξετάσεις. 2.Για τα θέματα της συγκρότησης των εξεταστικών επιτροπών, των εξεταστικών περιόδων, των εξετάστρων και των γενικών προσόντων των υποψηφίων Δοκίμων Οικονομικών ισχύουν οι ρυθμίσεις που αφορούν τους υποψήφιους Οικονομικούς Β' τάξης Ε.Ν. 3.Τα μαθήματα στα οποία εξετάζονται οι υποψήφιοι Δόκιμοι Οικονομικοί είναι τα παρακάτω: Α. ΕΛΛΗΝΙΚΑ Ανάπτυξη θέματος έκθεσης σχετικά με τη Ναυτιλία ή τον Τουρισμό. Παρατηρήσεις: α)Δίνεται από την εξεταστική επιτροπή χωρίς κλήρωση ένα θέμα προς ανάπτυξη από τους υποψήφιους. β)Στην έκθεση εξετάζεται η ανάπτυξη νοημάτων, η ευχέρεια χρήσης της Ελληνικής γλώσσας, το συντακτικό, η γραμματική και η ορθογραφία. γ)Η βαθμολογία είναι από 0 μέχρι 20 με βάση επιτυχίας το 12 και διάρκεια της γραπτής εξέτασης είναι δύο ώρες. Β.ΜΑΘΗΜΑΤΙΚΑ Επίλυση ασκήσεων τόκου, επιτοκίου, χρόνου, κεφαλαίου, ανατοκισμού. Παρατηρήσεις: α) Δίνονται από την εξεταστική επιτροπή χωρίς κλήρωση τρεις ασκήσεις από τις οποίες οι υποψήφιοι πρέπει να επιλύσουν τις δύο. β)Κάθε άσκηση βαθμολογείται χωριστά από 0 μέχρι 20 και τον τελικό βαθμό του μαθήματος αποτελεί ο μέσος όρος των επί μέρους βαθμολογιών με βάση επιτυχίας το 12. Η διάρκεια της γραπτής εξέτασης είναι δύο ώρες. Γ .ΛΟΓΙΣΤΙΚΗ Επίλυση άσκησης Λογιστικής στην οποία δίνεται ισολογισμός ανοίγματος χρήσης και μέχρι δέκα λογιστικές πράξεις και ζητείται να γίνουν εγγραφές στο γενικό ημερολόγιο ή δημιουργία πρωτοβάθμιων λογαριασμών και ο ισολογισμός κλεισίματος χρήσης. Παρατηρήσεις: α)Δίνεται από την εξεταστική επιτροπή χωρίς κλήρωση μια άσκηση προς επίλυση από τους υποψηφίους. β)Η βαθμολογία είναι από 0 μέχρι 20 με βάση επιτυχίας το 12 και η διάρκεια της γραπτής εξέτασης είναι τρεις ώρες. Δ. ΔΑΚΤΥ ΛΟΓΡΑΦΙΑ α)Γραφή εξ αντιγραφής δέκα περίπου στίχων Ελληνικού κειμένου. (Αντί για τη σελ. 486,361(γ) Σελ. 486,361(δ) Τεύχος 1280 – Σελ. 1 19.Ε.γ.43 Διπλώματα και άδειες ναυτικής ικανότητας Διπλώματα και άδειες ναυτικής ικανότητας 19.Ε.γ.43 β)Γραφή εξ αντιγραφής δέκα περίπου στίχων Αγγλικού ή Γαλλικού κατ’ επιλογή του υποψηφίου. Παρατηρήσεις: α)Δίνονται από την εξεταστική επιτροπή χωρίς κλήρωση τα παραπάνω κείμενα προς δακτυλογράφηση από τους υποψηφίους για διαπίστωση της ορθής γραφής και ταχύτητας ογδόντα γράμματα – χαρακτήρες περίπου το λεπτό. β)Κάθε μία από τις δύο περιπτώσεις δακτυλογράφησης (α), (β) βαθμολογείται χωριστά από 0 μέχρι 20 και τον τελικό βαθμό του μαθήματος αποτελεί ο μέσος όρος των επιμέρους βαθμολογιών με βάση επιτυχίας το 12. Για την πρακτική εξέταση διατίθεται ο αναγκαίος χρόνος. Ε.ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ Πρακτική εξέταση στο λειτουργικό σύστημα MS-DOS ή σε άλλο διαδεδομένο λειτουργικό σύστημα, (εσωτερικές και εξωτερικές εντολές, βασική έκδοση. Παρατηρήσεις Η βαθμολογία είναι από 0 μέχρι 20 με βάση επιτυχίας το 12 και για την εξέταση διατίθεται ο αναγκαίος χρόνος». Το άρθρ. 3 προστέθηκε και τα επόμενα άρθρ. 3, 4, 5 και 6 αναριθμήθηκαν σε 4, 5, 6, και 7 αντίστοιχα, από το άρθρ. 1 του Π.Δ. 251/23 Ιουν.- 4 Ιουλ. 1995, (ΦΕΚ Α' 141), (Διόρθ. Σφαλμ. στο ΦΕΚ Α' 149/24-7-1995). Άρθρ.(3)4.-«α)Για Δίπλωμα Φροντιστού: αα)Απολυτήριο Λυκείου ή εξαταξίου Γυμνασίου παλαιού τύπου. αβ)Πενταετής θαλάσσια υπηρεσία με ειδικότητα Λογιστή Τροφοδοσίας ή Φροντιστή ή Βοηθού Φροντιστή ή Μαθητευόμενου βοηθού Φροντιστή σε πλοία πάνω από 350 κόρους ολικής χωρητικότητας. αγ)Επιτυχής δοκιμασία σε εξετάσεις στα παρακάτω μαθήματα: ΕΞΕΤΑΣΤΕΑ ΜΑΘΗΜΑΤΑ ΥΠΟΨΗΦΙΩΝ ΦΡΟΝΤΙΣΤΩΝ ΕΜΠΟΡΙΚΟΥ ΝΑ ΥΤΙΚΟΥ Α/Α    ΜΑΘΗΜΑΤΑ ΤΡΟΠΟΣ ΕΞΕΤΑΣΗΣ ΔΙΑΡΚΕΙΑ ΕΞΕΤΑΣΗΣ 